Twist and Shout

«Twist and Shout» er ein song skrive av Phil Medley og Bert Russell. Han vart opphavleg spelt inn av the Topnotes og så igjen av The Isley Brothers. Han vart seinare spelt av The Beatles med John Lennon på vokal og gjeve ut på albumet deira Please Please Me og av Brian Poole and the Tremeloes. Songen vart òg spelt av The Mamas & the Papas som ein ballade i 1967. 

Phil Spector produserte originalversjonen i 1961 for Top Notes, men dette var før han hadde utvikla «Wall of Sound»-teknikken han seinare vart kjend for og innspelinga mangla energien som gruppa viste på konsertar og vart heller ikkje særleg populær.

Isley Brothers spelte inn ei utgåve av songen i 1962 og songen vart deira første som nådde Topp 20 på den amerikanske Billboard Hot 100-lista.

The Beatles-utgåva 
The Beatles si utgåve av songen vart gjeven ut på det første albumet deira, Please Please Me, i 1963. Songen vart spelt inn i lag med elleve andre songar for albumet på berre 10 timar. Twist and Shout var den siste songen som vart spelt inn fordi produsent George Martin visste at stemma til John Lennon kom til å slite etter framføringa. Lennon var forkjølt og drakk mjølk og åt halspastillar for å roe ned halsen. Likevel gjorde han ei bra framføring med ei hes og dynamisk stemme. Han sa seinare at stemma hans ikkje var den same i lang tid etterpå, og kvar gong han svelgde kjentest det som sandpapir. Det vart gjort eit andre forsøk på songen, men stemma til Lennon hadde då forsvunne så det første forsøket vart nytta på albumet. Dette er ein av dei første Beatles-songane der gruppa syng «wooo» i harmoni, som skulle verte eit kjenneteikn på tidleg Beatles og «Beatlemania». 

2. mars 1964 vart songen gjeven ut på singel i USA med «There's a Place» som Bside. I april 1964 nådde songen andre plass på den amerikanske singelliste, ei veke då Beatles hadde dei fem øvste plasseringane på lista. Songen vart den einaste coverversjonen som Beatles hadde inne på ei hitliste. I januar 1964 gjekk songen òg inn på Topp 10-lista i Noreg på ein 7. plass. Han låg tre veker på lista.

Beatles spelte songen som avslutningsnummer på Sunday Night at the London Palladium i oktober 1963, ei hending som markerte starten på «Beatlemania». Dei spelte òg songen på Ed Sullivan Show i februar 1964.

Medverkande 
 John Lennon – rytmegitar, solovokal
 Paul McCartney – bassgitar, korvokal
 George Harrison – sologitar, korvokal
 Ringo Starr – trommer

Salstrofé og singlar

Salslister

Salstrofé

Kjelder 
 Denne artikkelen bygger på «Twist and Shout» frå , den 2. oktober 2008. 
 oppgav desse kjeldene:

Bakgrunnsstoff
 

Songar frå 1961
Songar skrivne av Bert Berns
Songar skrivne av Phil Medley
The Isley Brothers-songar
The Beatles-songar
Songar produserte av George Martin
Nummer-ein-singlar i Storbritannia
Singlar frå 1962
Singlar frå 1964
Singlar frå 1986
Singlar frå 1993
Capitol Records-singlar
Tollie Records-singlar
Atlantic Records-singlar
MCA Records-singlar
Songar om dansing
The Mamas & the Papas-songar
The Searchers-songar
Salt-N-Pepa-songar
The Kingsmen-songar
The Miracles-songar
Del Shannon-songar
The Shangri-Las-songar
Alvin and the Chipmunks-songar
Tina Turner-songar
Cliff Richard-songar
Tom Jones-songar
The Shirelles-songar
Showaddywaddy-songar
Paul Revere & the Raiders-songar
Bruce Springsteen-songar
The Who-songar
Booker T. & the M.G.'s-songar
Sylvie Vartan-songar